ai4bharat/Pralekha huggingface dataset:
రహదారి రవాణా, హైవేల మంత్రిత్వ శాఖ
అభివృద్ధి, పర్యావరణం, జీవావరణాల మధ్య సమతుల్యతను నిర్వహించవలసిన అవసరాన్ని నొక్కి చెప్పిన కేంద్ర రోడ్డు రవాణా, జాతీయ రహదారుల కేంద్ర మంత్రి శ్రీ నితిన్ గడ్కరీ
అభివృద్ధి, పర్యావరణం, జీవావరణాల మధ్య సమతుల్యతను నిర్వహించవలసిన అవసరాన్ని కేంద్ర రోడ్డు రవాణా, జాతీయ రహదారుల కేంద్ర మంత్రి శ్రీ నితిన్ గడ్కరీ నొక్కి చెప్పారు. ఇండస్ట్రియల్ డీ కార్బొనైజేషన్ సమ్మిట్   - రోడ్ మ్యాప్ ఫర్ కార్బన్ న్యూట్రాలిటీ బై 2070 అన్న అంశంపై జరిగిన సదస్సును ప్రారంభిస్తూ విద్యుత్ కొరతను అధిగమించడానికి ప్రత్యామ్నాయ ఇంధనాలను అభివృద్ధి చేయడం చాలా అవసరమని ఆయన అన్నారు. ఈ అంశాల్లో విపరీతమైన ఏకపక్ష ధోరణి దేశానికి ప్రయోజనకరం కాదని ఆయన పేర్కొన్నారు.
రానున్న రోజుల్లో మనం మన ఆర్ధిక వ్యవస్థను బలోపేతం చేసుకోవాలని, అదే సమయంలో పర్యావరణాన్ని పరిరక్షించాలని శ్రీ గడ్కరీ సూచించారు. హరిత ఉదజని మన ప్రాధాన్యత అని, బయోటెక్నాలజీని ఉపయోగించడం ద్వారా మనం జీవద్రవ్య ఉత్పత్తిని పెంచుకోవచ్చని, జీవ ద్రవ్యాన్ని ఉపయోగించి మనం బయో ఎథినాల్ ను, బయో- ఎల్ఎన్జి, బయో- సిఎన్జిని తయారు చేసుకోవచ్చన్నారు. ఇథెనాల్, మిథెనాల్ను ఉపయోగించడం ద్వారా పర్యావరణ కాలుష్యాన్ని తగ్గించవచ్చన్నారు. మన ఎగుమతులను పెంచేందుకు, దిగుమతులను తగ్గించుకునేందుకు స్పష్టమైన రోడ్ మ్యాప్ను సృష్టించుకుని, తగిన పరిశోధనలను చేయాలని మంత్రి అబిప్రాయపడ్డారు.
దిగువన ఇచ్చిన లింక్ను క్లిక్ చేయడం ద్వారా పూర్తి విsవరాలను చూడవచ్చు.
పర్యటక మంత్రిత్వ శాఖ
75 సంవత్సరాల స్వాతంత్ర్య వేడుకల్లో భాగంగా దాల్ సరస్సు వద్ద 7500 చదరపు అడుగుల త్రివర్ణ పతాకాన్ని ప్రదర్శించారు.
భారత ప్రభుత్వ పర్యాటక మంత్రిత్వ శాఖ, ఇనిస్టిట్యూట్ ఆఫ్ హోటల్ మేనేజ్మెంట్ శ్రీనగర్ మరియు డార్జిలింగ్ హిమాలయన్ మౌంటెనీరింగ్ ఇన్స్టిట్యూట్ సంయుక్తంగా 7500 చ.కి. భారత త్రివర్ణ పతాకాన్ని శ్రీనగర్లోని దాల్ సరస్సు ఒడ్డున ప్రదర్శించారు. 75 సంవత్సరాల స్వాతంత్ర్య వేడుకలు మరియు ఆజాదీ కా అమృత్ మహోత్సవ్లో భాగంగా ఇది జరిగింది.
ఈ చారిత్రాత్మక ఘట్టానికి జమ్మూ కాశ్మీర్ లెఫ్టినెంట్ గవర్నర్ శ్రీ మనోజ్ సిన్హా ముఖ్య అతిథిగా హాజరై ప్రసంగించారు. లెఫ్టినెంట్ గవర్నర్ తన ప్రసంగంలో జమ్మూ & కాశ్మీర్ ప్రజలకు హృదయపూర్వక శుభాకాంక్షలు తెలిపారు మరియు రాబోయే 25 సంవత్సరాల అభివృద్ధి ప్రణాళిక గురించి మాట్లాడారు.
ఈ జెండా 80-85 కిలోల బరువు కలిగి ఉంది. 2021 ఏప్రిల్లో సిక్కిం హిమాలయాల్లో మొదటిసారిగా హెచ్ఎంఐ బృందం అదే జెండాను ప్రదర్శించింది. ఆ తర్వాత 15 ఆగస్టు 21న కోల్కతాలోని విక్టోరియా మెమోరియల్ వద్ద మరియు 31 అక్టోబర్ 2021న గుజరాత్లోని స్టాచ్యూ ఆఫ్ యూనిటీ వద్ద ప్రదర్శించడం జరిగింది.
ఆ తర్వాత, అంటార్కిటికాలో జెండా ప్రదర్శించబడింది. అంటార్కిటికాలో ప్రదర్శించబడిన అతిపెద్ద జాతీయ జెండాగా ప్రపంచ రికార్డును నెలకొల్పింది. ఇప్పుడు భారతదేశ హర్ ఘర్ తిరంగ కార్యక్రమం మరియు ఆజాదీ కా అమృత్ మహోత్సవ్ లో నేపథ్యంలో ఈ జెండా శ్రీనగర్లో ప్రదర్శించబడింది.
ఈ జెండా శ్రీనగర్ చేరుకోవడానికి ముందు 80 సంవత్సరాల క్విట్ ఇండియా ఉద్యమం సందర్భంగా 08 ఆగస్టు 2022న డార్జిలింగ్లో ప్రదర్శించబడింది. జెండా పరిమాణంలో చాలా పెద్దది కాబట్టి, ఇది మూడు ప్యానెల్లలో తయారు చేయబడింది. భద్రతా యాంకర్లను తగిన విధంగా అమర్చారు. తద్వారా జెండా అధిక వేగంతో వచ్చే పర్వత గాలుల నుండి అంటార్కిటికా సబ్జెరో ఉష్ణోగ్రత వరకు వాతావరణ అంత్య భాగాలను మరియు ఇతర తీవ్రమైన వాతావరణ అంశాలను కూడా తట్టుకోగలదు.
శ్రీ అనిల్ ఒరావ్, రీజినల్ డైరెక్టర్  సాంప్రదాయకంగా లెఫ్టినెంట్ గవర్నర్కు స్వాగతం పలికారు మరియు దాల్ లేక్ శ్రీనగర్లో జెండాను ప్రదర్శించడానికి గలప్రాముఖ్యత గురించి మాట్లాడారు. జె& కె ప్రధాన కార్యదర్శి డాక్టర్ అరుణ్ కుమార్ మెహతా ఐఏఎస్, ఐఏఎస్ ప్రిన్సిపల్ సెక్రటరీ శ్రీ సర్మద్ హఫీజ్ మరియు ఇతర సీనియర్ ప్రభుత్వ అధికారులు, ట్రావెల్ ట్రేడ్ ప్రతినిధులు, మీడియా ప్రతినిధులు వేడుకకు హాజరయ్యారు. ఈ ఈవెంట్లకు ట్రావెల్ ట్రేడ్ & హాస్పిటాలిటీ సెక్టార్ ప్రతినిధులు, హోటళ్లు, ప్రభుత్వ ప్రతినిధులు సహా అన్ని వర్గాల ప్రజలు అధికారులు, విద్యార్థులు కూడా హాజరయ్యారు.
రసాయనాలు, ఎరువుల మంత్రిత్వ శాఖ
"ఇండియా ర్యాంకింగ్స్ 2020"లో మెరిసిన నైపర్ బ్రాండ్
ఔషధ విభాగంలోని 10 అత్యుత్తమ ఉన్నత విద్యాసంస్థల్లో 3 స్థానాలు
మొహాలీ, హైదరాబాద్, అహ్మదాబాద్ క్యాంపస్లకు 3, 5, 8 ర్యాంకులు
కేంద్ర మానవ వనరుల అభివృద్ధి మంత్రిత్వ శాఖ "ఇండియా ర్యాంకింగ్స్ 2020"ని విడుదల చేసింది. వివిధ విభాగాల్లోని ఉన్నత విద్యాసంస్థలకు, ఐదు ప్రమాణాల్లో పనితీరు ఆధారంగా ర్యాంకులు కేటాయించింది. ఈ ర్యాంకుల్లో "నేషనల్ ఇన్స్టిట్యూట్స్ ఆఫ్ ఫార్మాస్యూటికల్ ఎడ్యుకేషన్ అండ్ రీసెర్చ్"  మరోమారు ఘనతను చాటాయి. ఔషధ విభాగంలో, దేశవ్యాప్తంగా ఉన్న 10 అత్యుత్తమ ఉన్నత విద్యాసంస్థల్లో స్థానాలను నిలబెట్టుకున్నాయి. తొలి పది ర్యాంకుల్లో 3 ర్యాంకులను పొందాయి.
దేశవ్యాప్తంగా ఉన్న ఏడు నైపర్స్లో.., మొహాలీ క్యాంపస్ 3వ స్థానం సాధించింది. హైదరాబాద్ క్యాంపస్ 5వ స్థానంలో, అహ్మదాబాద్ క్యాంపస్ 8వ స్థానంలో నిలిచాయి. రెండేళ్లుగా ఇవి ఒక్కో స్థానాన్ని మెరుగుపచుకుంటూ వస్తున్నాయి. గౌహతి, రాయబరేలి, కోల్కతా నైపర్స్ తొలిసారిగా వరుసగా 11, 18, 27 ర్యాంకులు సాధించాయి.
ఉన్నత స్థానాలు దక్కించుకోవడం ద్వారా... ఔషధాలు, వైద్య పరికరాలకు సంబంధించిన విద్య, పరిశోధన, ఆవిష్కరణల్లో తమ స్థాయి, నిబద్ధతలో వృద్ధిని నైపర్స్ చాటాయి.
దేశవ్యాప్త ర్యాంకుల్లో నైపర్స్ విజయంపై కేంద్ర రసాయనాలు, ఎరువుల శాఖ మంత్రి శ్రీ సదానంద గౌడ సంతోషం వ్యక్తం చేశారు. నైపర్స్ అధ్యాపకులు, విద్యార్థులను అభినందించారు.
విశ్వవిద్యాలయాలు, కళాశాలలు, వైద్య, దంతవైద్య, న్యాయ, ఆర్కిటెక్చర్, ఇంజినీరింగ్, మేనేజ్మెంట్, ఔషధ విద్యాసంస్థలకు, వాటి పనితీరు ఆధారంగా కేంద్ర మానవ వనరుల అభివృద్ధి మంత్రిత్వ శాఖ ర్యాంకులు ఇచ్చింది. ప్రతి ఏటా ఈ ర్యాంకులు కేటాయిస్తుంది.
వాణిజ్యం, పరిశ్రమల మంత్రిత్వ శాఖ
వ్యాపారం ప్రారంభించడం సులభతరం చేయడానికి ప్రభుత్వం రాష్ట్రాలు మరియు స్థానిక సంస్థలతో కలిసి పనిచేస్తోందని శ్రీ పియూష్ గోయల్ చెప్పారు;
130 కోట్ల మంది భారతీయుల మార్కెట్లోకి ఇతర దేశాలు ప్రవేశం పొందాలనుకుంటే, వారు తమ మార్కెట్లకు మాకు సమాన ప్రవేశ అవకాశం ఇవ్వవలసి ఉంటుందని స్పష్టీకరణ
అమెరికాతో పరిమిత వాణిజ్య ఒప్పందం కుదుర్చుకోవడానికి భారత్ సిద్ధంగా ఉంది
భారత ఎగుమతులు ఎగువ పథాన్ని చూపించడం ప్రారంభించాయి
వ్యాపారాన్ని క్రమబద్ధీకరించడానికి, సులభతరం చేయడానికి ప్రభుత్వం రాష్ట్రాలు, స్థానిక సంస్థలతో కలిసి పనిచేస్తోంది. ఈ రోజు వర్చువల్ ఇంటరాక్షన్ ద్వారా ఇండియన్ ఇన్స్టిట్యూట్ ఆఫ్ ఫారిన్ ట్రేడ్ విద్యార్థులను ఉద్దేశించి, కేంద్ర వాణిజ్య, పరిశ్రమల శాఖ మంత్రి శ్రీ పియుష్ గోయల్ మాట్లాడుతూ, ఐదేళ్ళలో భారతదేశం సొంతంగా చేసే సులభతర వ్యాపారం ర్యాంకింగ్ గణనీయంగా మెరుగుపడింది అని శ్రీ గోయల్ అన్నారు. భారతదేశ ప్రత్యేకత అధిక నాణ్యత, మంచి సేవ, మంచి ధరల చుట్టూ ఉండాలి. "భారతదేశం దాని నాణ్యత, పోటీతత్వం కోసం ప్రపంచవ్యాప్తంగా గుర్తింపు పొందాలి. మన భవిష్యత్ ప్రణాళిక కోసం నాణ్యత సమగ్రంగా ఉండాలి. పారదర్శక ధర, పారదర్శక వాణిజ్యం, స్వేచ్ఛా మార్కెట్, ధర నియంత్రణలు లేని, గోప్యపు రాయితీలు లేని వ్యవస్థ పైనే మాకు నమ్మకం ఉంది ” అని ఆయన అన్నారు
ఆత్మనిర్భరభారత్ భావనను వివరిస్తూ, శ్రీ గోయల్, అంతర్జాతీయ వాణిజ్యం, కలిసి సాగడంపై భారతదేశం తలుపులు మూసుకుంటాయన్నది కాదు. “వాస్తవానికి, ఇది ప్రపంచ వాణిజ్యంలో ఎక్కువ సమ్మిళితం కావడం కోసం విస్తృతంగా తెరుచుకున్న ఒక అవకాశం. అని ఆయన అన్నారు.
భారతదేశం ఎక్కువగా కోరుకునే మార్కెట్ కావడంతో ఇది ప్రపంచవ్యాప్తంగా పరస్పరం వ్యాపారాలు చేయాలనుకునే మార్కెట్. 2 దేశాల మధ్య వాణిజ్య సంబంధాలు పరస్పరం, అధిక సమతుల్యత పీఠంపై ఉంటాయి. మరిన్ని దేశాలు సమతుల్య వాణిజ్యం వైపు పయనిస్తున్నాయి. 130 కోట్ల మంది భారతీయుల మార్కెట్లోకి ఇతర దేశాలు ప్రవేశించాలనుకుంటే వారు తమ మార్కెట్కు మాకు సమాన ప్రవేశం కల్పించాల్సి ఉంటుందని ఆయన అన్నారు.
భారతదేశం భారీగా, ఎక్కువగా కోరుకునే మార్కెట్ కావడంతో, మంత్రి మాట్లాడుతూ “ఇది ప్రపంచవ్యాప్తంగా వ్యాపారాలు పరస్పర చర్య చేయాలనుకునే మార్కెట్. వ్యాపారాలు పెద్ద భారతీయ మార్కెట్ను పొందడమే కాకుండా, ఈ మార్కెట్ను ఆర్థిక వ్యవస్థలను పొందటానికి ఉపయోగపడతాయి. 2 దేశాల మధ్య వాణిజ్య సంబంధాలు అధిక, అధిక సమతుల్యత పీఠంపై ఉంటాయి. మరిన్ని దేశాలు సమతుల్య వాణిజ్యం వైపు పయనిస్తున్నాయి. మన వాణిజ్య సంబంధాలను విస్తరించడానికి భారతదేశం ఇతర దేశాలతో నిమగ్నమవ్వాలి కాని మన స్వంత పోటీతత్వ బలం మీద ఆధారపడి ఉంటుంది. 130 కోట్ల మంది భారతీయుల మార్కెట్లోకి ఇతర దేశాలు ప్రవేశించాలనుకుంటే వారు తమ మార్కెట్కు మాకు సమాన ప్రవేశం కల్పించాల్సి ఉంటుందని ఆయన అన్నారు.
"మార్చడానికి మీ చేతులు తెరవండి, కానీ మీ విలువలను వదులుకోవద్దు" అని చెప్పిన ఆయన పవిత్ర దలైలామాను ఉటంకిస్తూ, భారతదేశం మిగతా ప్రపంచాలతో నిమగ్నమవ్వాలని కోరుకునే ఆత్మ ఇదేనని అన్నారు. అమెరికా, యుకె, ఇయు వంటి అభివృద్ధి చెందిన దేశాలతో ఎఫ్టిఐలు చేయాలనుకుంటున్నామని శ్రీ గోయల్ అన్నారు. అమెరికాతో పరిమిత వాణిజ్య ఒప్పందం కుదుర్చుకోవడానికి భారత్ సిద్ధంగా ఉందని ఆయన అన్నారు. ఈ ఒప్పందం దేశానికి గణనీయమైన లాభాలను చేకూరుస్తుందని ఆయన హామీ ఇచ్చారు. రాబోయే అన్ని వాణిజ్య ఒప్పందాలు అన్ని వాటాదారులతో చర్చించిన తరువాత, పాడి, వ్యవసాయం, ఎంఎస్ఎంఇలు మరియు దేశీయ తయారీదారుల ప్రయోజనాలను సక్రమంగా పరిరక్షించనున్నట్లు ఆయన తెలిపారు. వాణిజ్యం వేగంగా పెరుగుతోందని, అమెరికా జీఎస్పీ ఉపసంహరించుకోవడం పెద్దగా ప్రభావం చూపలేదని మంత్రి అన్నారు.
గృహ నిర్మాణం మరియు పట్టణ వ్యవహారాల మంత్రిత్వ శాఖ
గ్రీన్ బిల్డి౦గ్ కా౦గ్రెస్ ని ప్రార౦భి౦చిన కే౦ద్ర మ౦త్రి శ్రీ హర్దీప్ సింగ్ పూరీ పర్యావరణ క్షీణతను ఎదుర్కోవడానికి భారత్ అన్ని విధాలుగా స౦సిద్ధ౦గా ఉ౦ది
భూగ్రహానికి ముప్పుగా పరిణమి౦చిన పర్యావరణ క్షీణత, శీతోష్ణస్థితి మార్పును అధిగమించడానికి భారత ప్రభుత్వం అన్ని విధాలుగా స౦సిద్ధ౦గా ఉన్నట్లు గృహ నిర్మాణ౦, పట్టణ వ్యవహారాల శాఖ సహాయ మంత్రి శ్రీ హర్దీప్ సింగ్ పూరి అన్నారు.
16 వ గ్రీన్ బిల్డింగ్ కాంగ్రెస్ సదస్సుని ప్రారంభించిన కే౦ద్ర సహాయ మ౦త్రి శ్రీ హర్దీప్ సింగ్ పూరీ మాట్లాడుతూ పర్యావరణ సమతుల్యత, ఆర్థిక స్థిరత్వం, సామాజిక స్థిరత్వం అనేవి స్థిరమైన అభివృద్దికి మూడు స్తంభాలు గా నిలిచాయన్నారు.. ఐక్యరాజ్యసమితి 2030 అభివృద్ధి అజెండా ప్రకార౦ స్థిరమైన అభివృద్ధి లక్ష్యాన్ని  11 ద్వారా స్థిరమైన నగరాల పాత్ర సురక్షిత౦గా, స్థితిస్థాపకంగా ,స్థిరమైనవిగా ఏ విధ౦గా ఉ౦టు౦దో తెలిపి౦దన్నారు.
6.33 బిలియన్ చదరపు అడుగుల విస్తీర్ణ౦తో భారతదేశం ప్రప౦చ౦లోని 5 అతిపెద్ద దేశాలలో ఒకటిగా ఉ౦దని, దేశ జనాభాకి తగిన విధ౦గా అడవులు, పచ్చదనాన్ని పె౦చాల్సిన, పర్యావరణాన్ని కాపాడాల్సిన బాధ్యత మన౦దరిపై ఉ౦దని,ప్రప౦చవ్యాప్త౦గా గ్లోబల్ గ్రీన్ బిల్డింగ్ ఉద్యమాన్ని భారతదేశ౦ ము౦దు౦డి నడిపించాలని భారత ప్రభుత్వం గట్టిగా నమ్ముతుందని ఆయన అన్నారు.
ప్రపంచంలోనే ప్రణాళికాబద్ధమైన పట్టణీకరణకు స౦బ౦ధి౦చిన అత్యంత ప్రతిష్టాత్మక, సమగ్రమైన కార్యక్రమం ప్రధాన్ మంత్రి ఆవాస్ యోజన  మిషన్, ,నూతన, ప్రత్యామ్నాయ నిర్మాణ సాంకేతికతలను, సాంకేతిక పరిజ్ఞానాన్ని ఉపయోగిస్తో౦దని, 8.6 లక్షల ఇళ్ళు ఇప్పటికే పర్యావరణ అనుకూలమైన సాంకేతికతలు ఉపయోగి౦చి నిర్మాణాలు చేపట్టినట్లు తెలిపారు.
మంత్రిత్వ శాఖ యొక్క మరొక ప్రధాన కార్యక్రమం, స్వచ్చ భారత్ అభియాన్ సాలిడ్ వేస్ట్ మేనేజ్మెంట్ యొక్క ముఖ్య మైన అంశంగా ఉందని, CPWD, NBCC వంటి అన్ని ప్రభుత్వ సంస్థలు, స్థిరమైన సాంకేతిక పరిజ్ఞానాన్ని ఉపయోగించి కొత్త భవనాలను నిర్మిస్తున్నాయని, అన్ని భవనాలు నీటిని అతి తక్కువగా వృధా పరచేలా, చెత్తను 100% రీసైకిల్ చేసేలా సా౦కేతికతను ఉపయోగిస్తున్నాయన్నారు. మహాత్మా గాంధీని ఈ స౦దర్భ౦గా స్మరిస్తూ, గా౦ధీజీ చెప్పినట్లు , "రాజకీయ స్వాతంత్య్ర౦ కన్నా పారిశుద్ధ్యం చాలా ముఖ్యం" అని మంత్రి అన్నారు. 2019 నాటికి భారతదేశంలో బహిర౦గ మల విసర్జనను పూర్తిగా నిర్మూలి౦చడానికి ప్రభుత్వం కృషి చేస్తోందని మంత్రి చెప్పారు. స్వచ్చ సర్వేక్షణ్ లో భాగ౦గా పరిశుభ్రత సూచిక ఆధార౦గా నగరాలకు రేటి౦గ్ ఇస్తున్నామని మ౦త్రి తెలిపారు.
దేశవ్యాప్తంగా అంతర్జాతీయ స౦స్థలు, సాంకేతిక పరిజ్ఞానాలను ఆకర్షించడానికి గ్లోబల్ హౌసింగ్ టెక్నాలజీ ను అమలు పరచే విధ౦గా మంత్రిత్వ శాఖ ప్రణాళికలు సిద్ధం చేసిందని, తద్వారా పర్యావరణ వ్యవస్థ కూడా గ్రీన్ టెక్నాలజీలను సమర్ధించే విధ౦గా మారుతో౦దని. గ్రీన్ భవనాలు అభివృద్ది, వాతావరణ మార్పుల మధ్య సమన్వయాలను సమతుల్యం చేస్తాయని శ్రీ పూరి చెప్పారు.
గ్రీన్ బిల్డి౦గ్ కా౦గ్రెస్ కౌన్సిల్ ఆధ్వర్య౦లో గ్రీన్ బిల్డి౦గ్ కా౦గ్రెస్ సదస్సు జరిగి౦ది. హైదరాబాద్ మెట్రో రైల్ లిమిటెడ్ కి ఐ జి బి సి ప్లాటినమ్ రేటెడ్ అవార్డుని ఈ కార్యక్రమ౦లో మ౦త్రి చేతుల మీదుగా అ౦దజేయడ౦ జరిగి౦ది.
(Visitor Counter : 372
కార్మిక, ఉపాధికల్పన మంత్రిత్వ శాఖ
పీఎంజీకేవై ప్యాకేజీలో భాగంగా 15 రోజుల్లో ఈపీఎఫ్వోలో 3.31 లక్షల కోవిడ్-19 క్లయిమ్ల పరిష్కారం
- సుమారు రూ.950 కోట్ల మేర క్లయిమ్ల పంపిణి
కోవిడ్ మహమ్మారి ప్రభావాన్ని అధిగమించడానికి ప్రధాన మంత్రి గారిబ్ కళ్యాణ్ యోజన  ప్యాకేజీలో భాగంగా ఈపీఎఫ్ పథకంలో కల్పించిన ప్రత్యేక ఉపసంహరణ వెసులుబాటు కార్మిక వర్గానికి గొప్ప ఊరటను కలిగిస్తోంది. కోవిడ్ నేపథ్యంలో పీఎంజీకేవై కింద మార్చి 28న జారీ చేసిన నిబంధన నోటీసు దేశంలో కార్మికవర్గానికి సకాలంలో గొప్ప ఉపశమనం కలిగించింది. పీఎంజీకేవై కింద వెసులుబాటు కల్పించిన కేవలం పక్షం రోజుల వ్యవధిలోనే ఉద్యోగుల ప్రావిడెంట్ ఫండ్ ఆర్గనైజేషన్ సుమారు రూ.946.49 కోట్ల విలువైన దాదాపు 3.31 లక్షల క్లయిమ్లను పరిష్కరించింది. దీనికి అదనంగా ఈ పథకం కింద మినహాయింపు పొందిన పీఎఫ్ ట్రస్టులు అదనంగా రూ.284 కోట్ల మేర సొమ్మును పంపిణీ చేశాయి. సర్కారు కొత్తగా అందుబాటులోకి తెచ్చిన నిబంధన ప్రకారం, మూడు నెలల పాటు ప్రాథమిక వేతనాలు, కరువు భత్యం మేరకు తిరిగి చెల్లించని ఉపసంహరణ లేదా ఈపీఎఫ్ ఖాతాలో సభ్యుల క్రెడిట్ నందు 75% వరకు ఏది తక్కువైతే అది అవసరాల కోసం తీసుకొనేలా వెసులుబాటు కల్పించారు. ఇంతకంటే తక్కువ మొత్తానికి కూడా ఈపీఎఫ్వో సభ్యుడు దరఖాస్తు చేసుకోవచ్చు. ఈ సొమ్మును ఆడ్వాన్స్ రూపంలో అందిస్తున్నందున దీనికి ఆదాయపు పన్ను మినహాయింపులుండవు. కోవిడ్ నేపథ్యంలో ఏర్పడిన సంక్షోభ సమయంలో తన సభ్యులకు సేవ చేయడానికి ఈపీఎఫ్వో కట్టుబడి ఉంది. ప్రస్తుత కఠిన సమయంలో కూడా తన సభ్యులకు అత్యవసరమైన ఈఎఫ్వో సేవలను నిరంతరాయంగా అందించేందుకు ఈపీఎఫ్వో కార్యాలయాలు పూర్తిస్థాయిలో పని చేస్తున్నాయి. లాక్డౌన్ వేళ ఈపీఎఫ్వో అందిస్తున్న వివిధ ఆన్లైన్ సేవల వల్ల చందాదారులకు ఎంతో ఉపశమనం కల్పిస్తున్నాయి. కోవిడ్ మహమ్మారి వ్యాప్తి కారణంగా ఏర్పడిన పరీక్ష సమయాల్లో వారి రక్షణకు ఇవి ఎంతగానో తోడ్పడుతున్నాయి.
(Visitor Counter : 197
పర్యటక మంత్రిత్వ శాఖ
తన ప్రత్యేకమైన బ్రాండును చైతన్యపరిచే ఏడు రోజుల ప్రచార కార్యక్రమంతో సందర్శకులను మంత్రముగ్ధులను చేసిన - ఇండియా టూరిజం ముంబై
ఏక్ భారత్ శ్రేష్ఠ భారత్ ఆధ్వర్యంలో మహారాష్ట్రతో జత చేసిన ఒడిశా రాష్ట్ర పర్యాటక సామర్థ్యాన్ని మాల్ వద్ద ప్రదర్శించిన - ఇన్క్రెడిబుల్ ఇండియా
‘అద్భుతమైన భారతదేశాన్ని అన్వేషించండి’ అనే ఇతివృత్తంతో, ముంబై లోని బోరివాలిలోని రిలయన్స్ మాల్ లో 2020 డిసెంబర్, 25వ తేదీ నుండి 2020 డిసెంబర్, 31వ తేదీ వరకు విజయవంతమైన బ్రాండ్ యాక్టివేషన్ కార్యక్రమంతో, పర్యాటక మంత్రిత్వ శాఖ, ప్రాంతీయ కార్యాలయమైన భారత పర్యాటక ముంబై, తన దేశీయ పర్యాటక మార్కెటింగ్ ప్రచారం ‘దేఖో అప్నా దేశ్’ ను ప్రారంభించింది.
భారతదేశంలోని గమ్యస్థానాలు క్రమంగా తెరుచుకుంటున్న సమయంలోనూ, అదేవిధంగా దేశీయ ప్రయాణికులను వారి రాబోయే సెలవుదినాలు, వారాంతపు సెలవులకు తమ ఇష్టపడే గమ్యాన్ని ఎంచుకునే ఉద్దేశంతో, అన్ని వయసుల మాల్ సందర్శకులకు ప్రచార సిబ్బంది ద్వారా ప్రయాణ సమాచారం మరియు స్థానిక ప్రయాణాల కోసం, ముంబైలోని బోరివాలిలో ఉన్న ఏజెంట్లు మరియు టూర్ ఆపరేటర్లు తయారుచేసిన ప్రత్యేక ప్రచార ప్యాకేజీలు అందించడం జరిగింది.
ఈ ఏడు రోజుల కార్యక్రమంలో ముంబై చుట్టూ డ్రైవింగ్ సెలవులు, వారాంతపు గమ్యస్థానాలతో సహా భారతదేశం అందించే అనేక సెలవు ఎంపికల యొక్క సారాంశం, ప్రత్యేకమైన వాతావరణాన్ని సంగ్రహించడానికి రూపొందించబడింది.
బోరివాలిలోని రిలయన్స్ మాల్ లో "అద్భుతమైన భారతదేశం" ఇతివృత్తంతో, ఏక్ భారత్ శ్రేష్ఠ భారత్ చొరవతో మహారాష్ట్రతో జతకట్టిన ఒడిశా పర్యాటక సామర్థ్యాన్ని కూడా ప్రదర్శించడం జరిగింది. మహారాష్ట్ర ప్రాంతానికి కళాత్మక గుర్తింపుకు ప్రతినిధులుగా ఉన్న సావంత్వాడి బొమ్మలు, వర్లీ పెయింటింగ్ లను ఈ కార్యక్రమం సందర్భంగా ప్రదర్శిస్తున్నారు. అవి సంస్కృతి యొక్క ప్రత్యక్ష సాక్ష్యాలు, వీటిని ఒక తరం నుండి మరో తరానికి తరలించాలి. కళకు మించినది ఏదీ లేదు.
భారత పర్యాటక ముంబై గురించి:
భారత పర్యాటక ముంబై అనేది - భారత ప్రభుత్వ పర్యాటక మంత్రిత్వ శాఖ యొక్క పశ్చిమ, మధ్య ప్రాంతీయ ప్రధాన కార్యాలయంగా ఉంది. రాష్ట్ర పర్యాటక విభాగాలు, వాటాదారుల సమన్వయంతో పశ్చిమ, మధ్య ప్రాంతంలో పర్యాటక రంగం ప్రోత్సాహానికి భారత ప్రభుత్వ కార్యక్రమాలు, విధానాల అమలుకు సంబంధించిన విషయాలను ఇది నిర్వహిస్తుంది.
అంతరిక్ష విభాగం
కేంద్రమంత్రి డాక్టర్ జితేంద్ర సింగ్ను కలిసి గగన్యాన్ పురోగతిని, ఇతర భవిష్య అంతరిక్ష మిషన్లను గురించి చర్చించిన ఇస్రో నూతన చైర్మన్ డాక్టర్ ఎస్ సోమనాథ్
ఇండియన్ స్పేస్ రీసెర్చ్ ఆర్గనైజేషన్  నూతన చైర్మన్గా బాధ్యతలు స్వీకరించిన డాక్టర్ ఎస్. సోమ్నాథ్ కేంద్ర సైన్స్ & టెక్నాలజీ  సహాయ మంత్రి, ఎర్త్ సైన్సెస్ సహాయ మంత్రి , ప్రధానమంత్రి కార్యాలయం, సిబ్బంది, ప్రజా ఫిర్యాదులు, పింఛన్లు, అణు ఇంధనం, అంతరిక్ష శాఖ సహాయమంత్రి డాక్టర్ జితేంద్ర సింగ్ను కలిసి గగన్యాన్ పరిస్థితితో పాటుగా సమీప భవిష్యత్తులో చేపట్టనున్న ఇతర అంతరిక్ష మిషన్ల గురించి చర్చించారు.
నూతన ఇస్రో అధిపతికి శుభాకాంక్షలు తెలుపుతూ, డాక్టర్ సోమ్నాథ్ ప్రతిష్ఠాత్మకమైన అసైన్మెంట్ను అత్యంత చారిత్రిక సమయంలో స్వీకరిస్తున్నారని, భారతదేశం తొలి మానవ అంతరిక్ష మిషన్ గగన్యాన్ సహా పలు చారిత్రిక మిషన్లకు నాయకత్వం వహించేలా విధి అతడిని శీర్వదించిందని డాక్టర్ జితేంద్ర సింగ్ పేర్కొన్నారు.
ప్రధానమంత్రి నరేంద్ర మోడీ హయాంలో అంతరిక్ష కార్యక్రమాలకు ప్రత్యేక ప్రోత్సాహం లభించిందని, రోడ్లు, రహదారులు, రైల్వేలు, ఆరోగ్య సంరక్షణ, వ్యవసాయం సహా వివిధ రంగాల్లో అంతరిక్ష సాంకేతికతను ఇప్పుడు వర్తింపచేశామని డాక్టర్ జితేంద్ర సింగ్ అన్నారు. రానున్న కొద్ది సంవత్సరాల్లో అంతరిక్ష రంగం ద్వారా భారతదేశం అగ్రస్థానానికి ఎదుగుతుందని ఆయన అన్నారు.
గగన్యాన్ కార్యక్రమ స్థితి గురించిన వివరాలను మంత్రి ఇస్రోచైర్మన్ వెల్లడిస్తూ, కోవిడ్, ఇతర పరిమితుల కారణంగా టైమ్లైన్లో ఆలశ్యం జరిగిందని, కాగా ఇప్పుడు అంశాలు అన్నీ పట్టాలు ఎక్కాయని, తొలి మానవరహిత మిషన్కు అవసరమైన వ్యవస్థలన్నీ వాస్తవరూపం దాలుస్తున్నాయని వివిరించారు. తొలి మానవరహిత మిషన్ తర్వాత, ప్రయోగించనున్న రెండవ మానవరహిత మిషన్ వ్యోమమిత్ర రోబోట్ను తీసుకువెడుతుందని, దాని అనంతరం మానవ మిషన్ను ప్రయోగిస్తామని వివరించారు.
భారత వ్యోమగాములు రష్యాలో సాధారణ స్పేస్ ఫ్లైట్ శిక్షణను విజయవంతంగా పూర్తి చేసుకున్నారని మంత్రి వెల్లడించారు. గగనయాన్ నిర్ధిష్ట శిక్షణ కోసం బెంగళూరులో ప్రత్యేక తాత్కాలిక వ్యోమగామి శిక్షణా కేంద్రాన్ని కూడా స్థాపించారు.
మానవ మిషన్కు సన్నాహాలు, క్రూ ఎస్కేప్ సిస్టం ఫంక్షనింగ్ తక్కువ వాతావరణంలో  పనితీరును విమానంలో ప్రదర్శించాలని ఇస్రో అధిపతి తెలిపారు. సముద్రంలో ప్రభావం చూపిన తర్వాత సిబ్బంది మాడ్యూల్ ప్రయోగ పునరుద్ధరణపైన పని చేస్తున్నారని తెలిపారు.
ఎన్ఎస్ఐఎల్  నిధులతో రూపొందించిన, ఉపగ్రహం జిశాట్ -21 ను 2022లో ప్రయోగించిన ఘనత ఇస్రో దక్కించుకుంది. దీనికి ఎన్ఎస్ఐఎల్ భారం వహించి, నిర్వహిస్తుంది. ఈ కమ్యూనికేషన్ శాటిలైట్ డిటిహెచ్ (డైరెక్ట్ టు హోం_ అప్తికేషన్ అవసరాలను తీరుస్తుంది.
రానున్న మూడు నెలల్లో చేపట్టనున్న మిషన్లను గురించి సంక్షిప్తంగా ఇస్రో చైర్మన్ ప్రెజెంట్ చేశారు. ఆయన ఫిబ్రవరి 2022లో ప్రయోగించనున్న రీకాట్-1ఎ , పిఎస్ఎల్వి సి 5-2, మార్చి 2-22లో ప్రయోగించనున్న ఓషన్శాట్ -3, ఐఎన్ఎస్ 2-బి ఆనంద్ పిఎస్ఎల్వి సి-53, ఏప్రిల్లో ప్రయోగించనున్న ఎస్ఎస్ఎల్వి -డి2, మైక్రోశాట్లను ప్రస్తావించారు.
గనుల మంత్రిత్వ శాఖ
సాంకేతిక సహకారం కోసం ధన్ బాద్ లోని ఐ.ఐ.టి.  తో అవగాహన ఒప్పందంపై సంతకం చేసిన - హిందుస్తాన్ కాపర్ లిమిటెడ్
ముడి ఖనిజం ఉత్పత్తిలో మూడు రెట్లు వృద్ధి కోసం కృషి చేస్తున్న - హెచ్.సి.ఎల్.
హిందుస్థాన్ కాపర్ లిమిటెడ్ మరియు ధన్ బాద్ లోని ఇండియన్ ఇన్స్టిట్యూట్ ఆఫ్ టెక్నాలజీ  మధ్య సహకారం, ప్రాయోజిత పరిశోధన ప్రాజెక్టుల కోసం కోల్కతాలోని హెచ్.సి.ఎల్. కార్పొరేట్ కార్యాలయంలో హెచ్.సి.ఎల్. చైర్మన్, మేనేజింగ్ డైరెక్టర్ శ్రీ అరుణ్ కుమార్ శుక్లా మరియు ధన్ బాద్ లోని ఐ.ఐ.టి.  డైరెక్టర్ ప్రొఫెసర్ రాజీవ్ శేఖర్ సమక్షంలో అవగాహన ఒప్పందం  కుదిరింది.
ధన్బాద్ లోని ఐ.ఐ.టి.  తో మొదటి సాంకేతిక సహకారం తీసుకోవడం, దేశంలోని రాగి ఖనిజానికి సంబంధించిన అన్ని నిర్వహణ మైనింగ్ లీజులను కలిగి ఉన్న భారతదేశంలోని ఏకైక రాగి గనులను తవ్వే సంస్థ అయిన హెచ్.సి.ఎల్. కి ఒక ముఖ్యమైన ఘట్టం. ప్రస్తుతం, ముడి ఖనిజం ఉత్పత్తిలో ఎక్కువ భాగం భూగర్భ విధానం ద్వారా మాత్రమే వస్తోంది. సంవత్సరానికి సుమారు నాలుగు మిలియన్ టన్నుల వరకు ముడి ఖనిజం ఉత్పత్తి అవుతోంది.
ఖనిజం సంక్లిష్ట భౌగోళిక లక్షణాలు, గనుల పెరిగిన లోతు కారణంగా, భద్రతా ప్రమాణాలను నిర్వహించడం, అభివృద్ధి చెందుతున్న స్థిరత్వం సమస్యలతో వ్యవహరించడంతో పాటు ఉత్పత్తి ప్రక్రియలో సాంకేతిక / కార్యాచరణ సమస్యలతో పాటు వివిధ భౌగోళిక-సాంకేతిక, భూగర్భ జల సంబంధిత సమస్యలు ఎదురవుతున్నాయి.
ముడి ఖనిజ ఉత్పత్తి సామర్థ్యాన్ని మూడు రెట్లు పెంచాలన్న దాని విస్తరణ దశలో భాగంగా, హెచ్.సి.ఎల్. ప్రాజెక్టులలో అభివృద్ధి కార్యకలాపాలు ప్రకృతిలో కొనసాగుతున్నాయి లేదా ఇప్పటికే దాని గనులలో చాలా వరకు ప్రణాళిక ప్రకారం కొనసాగుతున్నాయి. ప్రస్తుతం, తవ్విన ముడి ఖనిజాన్ని దాని స్వంత ఖనిజ శుద్ధీకరణ కర్మాగారాల్లో ప్రాసెస్ చేయడం జరుగుతోంది. మెటల్స్-ఇన్-కాన్సెంట్రేట్  దేశీయ మార్కెట్ లో పాక్షికంగా, మిగిలినవి అంతర్జాతీయ మార్కెట్ లో విక్రయించడం జరుగుతోంది.
హెచ్.సి.ఎల్. నిర్ణయించుకున్న విస్తరణ కార్యక్రమాన్ని సాధించడంలో భాగంగా జాతీయ ఖ్యాతిని కలిగి ఉన్న ధన్బాద్ లోని ఐ.ఐ.టి-ఐ.ఎస్.ఎం. సంస్థ, ముఖ్యంగా ఖనిజాల మైనింగ్, దాని శుద్ధీకరణ తో పాటు భూ విజ్ఞాన శాస్త్ర రంగాల్లో, అభివృద్ధి చెందుతున్న భౌగోళిక, సాంకేతిక, పర్యావరణ, స్థిరమైన, ధాతువు శుద్ధీకరణ సమస్యలను పరిష్కరించడంలో కీలక పాత్ర పోషించనుంది.
అత్యాధునిక సాంకేతికతలను ఉపయోగించడం, ఉత్పాదకత, భద్రత మెరుగుదల, పర్యావరణ అనుమతులతో మైనింగ్ పద్ధతులను సవరించడం ద్వారా రాగి ఖనిజ ఉత్పత్తిని మెరుగుపరచడం కోసం ఐ.ఐ.టి-ఐ.ఎస్.ఎం. నుండి సాంకేతిక సహాయం, మార్గదర్శకత్వం, సలహా, సంప్రదింపులతో పాటు, వివిధ జల సంబంధమైన, జల-భౌగోళిక అధ్యయనాలు, రాగి ఖనిజ అన్వేషణ కోసం జియోఫిజికల్ ఎక్స్ప్లోరేషన్, రిమోట్ సెన్సింగ్ మొదలైన సంప్రదాయేతర అన్వేషణ పద్ధతుల్లో హెచ్.సి.ఎల్. అవసరాలను ప్రస్తుత ఎం.ఒ.యు. పరిష్కరిస్తుంది. భారతీయ రాగి గనుల రంగం మెరుగుదల కోసం పరిశోధన, అభివృద్ధి ప్రాజెక్టులు చేపట్టడంతో పాటు, నైపుణ్యాభివృద్ధి కోసం హెచ్.సి.ఎల్. ఇంజనీర్లు, మేనేజర్లకు శిక్షణ, అభివృద్ధి, అన్వేషణ, ధాతువు శుద్ధీకరణ వంటి అనేక ఇతర చట్టబద్ధమైన రంగాల్లో జ్ఞానాన్ని పెంపొందించడం / గని నియంత్రణ సవరణలు లేదా సంబంధిత సమస్యల పరిష్కారానికి, ఐ.ఐ.టి-ఐ.ఎస్.ఎం. భాగస్వామి కావాలని కంపెనీ కోరుకుంటోంది.
సాంఘిక న్యాయం, మరియు సాధికారత మంత్రిత్వ శాఖ
జాతీయ విదేశీ స్కాలర్షిప్లు
సామాజిక న్యాయం & సాధికారత మంత్రిత్వ శాఖ రెండు జాతీయ విదేశీ స్కాలర్షిప్ పథకాలను అమలు చేస్తుంది. సామాజిక న్యాయం & సాధికారత విభాగం  షెడ్యూల్డు కులాల కోసం జాతీయ విదేశీ స్కాలర్షిప్  అమలు చేస్తోంది. ఈ పథకం కింద షెడ్యూల్డ్ కులాల నుండి ఎంపికైన విద్యార్థులకు ఆర్థిక సహాయం అందించబడుతుంది; డీనోటిఫైడ్, సంచార & సెమీ - సంచార జాతులు; భూమిలేని వ్యవసాయ కూలీలు మరియు సంప్రదాయ కళాకారుల వర్గాలు విదేశాలలో మాస్టర్స్ మరియు పిహెచ్.డి స్థాయి కోర్సులు అభ్యసించడానికి సాయం అందించబడుతుంది.
వికలాంగుల సాధికారత విభాగం  'నేషనల్ ఓవర్సీస్ స్కాలర్షిప్' ను అమలు చేస్తుంది. దీని కింద విదేశాలలో మాస్టర్స్ మరియు పిహెచ్డి స్థాయి కోర్సులు అభ్యసించడానికి ఎంపిక చేసిన వికలాంగ విద్యార్థులకు స్కాలర్షిప్ అందించబడుతుంది.
గత పదేళ్లలో రెండు పథకాల కింద నిధుల కేటాయింపు క్రింది విధంగా ఉంది:
ఆర్థిక సంవత్సరం బడ్జెట్ కేటాయింపు
ఎస్సీ అభ్యర్థులకు ఎన్ఓఎస్ వికలాంగ విద్యార్థులకు ఎన్ఓఎస్
2011-12 6.002012-13 6.002013-14 6.002014-15 6.00 3.00
2015-16 6.12 0.50
2016-17 15.00 1.00
2017-18 15.00 2.00
2018-19 15.00 #
2019-20 20.00 #
2020-21 20.00 #ఈ పథకం 2014-15లో ప్రారంభించబడింది.
# వికలాంగుల పథకం కోసం ఎన్ఓఎస్ 2018-19 నుండి ఆరు భాగాలతో కూడిన ఒకే పథకం కింద విలీనం చేయబడింది; అందువల్ల ఈ పథకం కింద ప్రత్యేక బడ్జెట్ కేటాయింపు లేదు.
పథకాల విస్తృత ప్రచారం కోసం జాతీయ వార్తాపత్రికలు మరియు ప్రాంతీయ వార్తాపత్రికలలో ప్రకటన జారీ చేయబడింది. అంతే కాకుండా, మార్గదర్శకాలు నేషనల్ ఇంపార్టెన్స్ ఇనిస్టిట్యూషన్లకు అందించబడతాయి. తద్వారా అర్హతగల విద్యార్థులు ఈ పథకం ప్రయోజనాలను పొందవచ్చు. ఈ పథకం యొక్క ప్రాముఖ్యత ఆల్ ఇండియా రేడియో మరియు దూరదర్శన్ ఛానెల్ల ద్వారా కూడా ప్రసారం చేయబడతాయి.
అర్హత ప్రమాణాలు మరియు స్లాట్ల సంఖ్యతో సహా పథకం మార్గదర్శకాలు ఎప్పటికప్పుడు వివిధ వాటాదారుల నుండి స్వీకరించబడిన అభిప్రాయం, మూల్యాంకనం నివేదికలు మరియు బడ్జెట్ వనరుల లభ్యత ఆధారంగా సవరించబడతాయి. దీని ప్రకారం 2014-15లో ఎస్సీ మరియు ఎన్ఓఎస్ పథకం కింద స్లాట్ల సంఖ్యను 60 నుండి 100 కి పెంచారు.
ఈ పథకం ప్రధానంగా పేద కుటుంబాలపై దృష్టి పెట్టింది. తద్వారా వారు విదేశాలలో నాణ్యమైన విద్యను పొందగలరు. ఈ పథకం కింద కుటుంబ ఆదాయ పరిమితి ఇటీవల 2020-21లో సంవత్సరానికి రూ .6.00 లక్షల నుండి రూ .8.00 లక్షలకు సవరించబడింది.
ఈ సమాచారాన్ని లోక్సభలో ఈ రోజు సామాజిక న్యాయం మరియు సాధికారత శాఖ మంత్రి శ్రీ ఎ. నారాయణస్వామి లిఖితపూర్వక సమాధానంలో ఇచ్చారు.
ప్రధాన మంత్రి కార్యాలయం
స్టాండ్-అప్ ఇండియా కు 7 సంవత్సరాలు కావడం గురించి మాట్లాడిన ప్రధాన మంత్రి
షెడ్యూల్డు కులాలు /షెడ్యూల్డు తెగల  సముదాయాలకు సాధికారిత ను కల్పిలంచడం లో మరియు మహిళల సశక్తీకరణ కు పూచీ పడడం లో స్టాండ్-అప్ ఇండియా కార్యక్రమం పోషించినటువంటి పాత్ర ను ప్రధాన మంత్రి శ్రీ నరేంద్ర మోదీ అంగీకరించారు. స్టాండ్-అప్ ఇండియా ఈ రోజు న 7 సంవత్సరాల ను పూర్తి చేసుకొన్నది.
ప్రధాన మంత్రి ఒక ట్వీట్ లో -
‘‘ఈ రోజు మనం #7YearsofStandUpIndia ను జరుపుకొంటున్నాం. మరి ఈ యొక్క కార్యక్రమం ఎస్ సి/ఎస్ టి సముదాయాల కు సాధికారిత ను కల్పించడం లోను, మహిళల సశక్తీకరణ కు పూచీ పడడం లోను పోషించినటువంటి పాత్ర ను మనం గుర్తిస్తున్నాం. ఈ కార్యక్రమం ఉద్యమ భావన ను సైతం వృద్ధి చెందింప చేసింది దీనతో మన ప్రజలు ధన్యులు అయ్యారు.’’ అని పేర్కొన్నారు.
మరింత సమాచారం at https://pib.gov.in/PressReleseDetail.aspx?PRID=1913705
ప్రధాన మంత్రి కార్యాలయం
రక్షణ రంగం లో భారతదేశాన్ని స్వయంసమృద్ధంగా తీర్చిదిద్దడం కోసం అదే పని గా సాగుతున్న ప్రయాసల ను ప్రశంసించిన ప్రధాన మంత్రి
భారతదేశం లో రక్షణ రంగాన్ని స్వయంసమృద్ధం గా తీర్చిదిద్దడం కోసం అదే పని గా సాగుతున్న ప్రయాసల ను ప్రధాన మంత్రి శ్రీ నరేంద్ర మోదీ ప్రశంసించారు. రక్షణ రంగం లో స్వయంసమృద్ధి కి ప్రోత్సాహాన్ని ఇవ్వడం అంటే అది భారతదేశం లోని ప్రతిభావంతుల పట్ల మన విశ్వాసాన్ని పునరుద్ఘాటించేదే అని ఆయన అన్నారు.
70,500 కోట్ల రూపాయల విలువైన ప్రతిపాదనల తో పాటు ఆర్థిక సంవత్సరం 23 లో 2.71 లక్షల కోట్ల రూపాయల కు పైగా ప్రభుత్వ కొనుగోళ్ళ కు ఆమోదం తెలపడం  ద్వారా భారతదేశం రక్షణ రంగాన్ని స్వయంసమృద్ధి కలిగినటువంటిది గా తీర్చిదిద్దడం కోసం నిరంతర ప్రయాస జరుగుతున్నది అంటూ రక్షణ శాఖ కేంద్ర మంత్రి శ్రీ రాజ్ నాథ్ సింహ్ చేసిన ఒక ట్వీట్ ను ప్రధాన మంత్రి శేర్ చేశారు. ప్రధాన మంత్రి ఒక ట్వీట్ లో -
‘‘రక్షణ రంగం లో స్వయంసమృద్ధి కి ఉత్తేజాన్ని ఇవ్వడం భారతదేశం లో గల ప్రతిభ పట్ల మన విశ్వాసాన్ని రూఢిపరచేదే.’’ అని ఒక ట్వీట్ లో పేర్కొన్నారు.